Diari Oficial de la Generalitat Valenciana


Sumari del DOGV 7619, del 21-09-2015 (2015/7623)

RESOLUCIÓ de 7 de setembre de 2015, de la Direcció General d'Assistència Sanitària, per la qual es renova l'autorització sanitària per a l'extracció de progenitors hematopoètics de sang del cordó umbilical a l'Hospital de Manises.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7619

Data del DOGV
:   21-09-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2015/7623


Data del document
:   07-09-2015

Organisme emissor
:   Conselleria de Sanitat Universal i Salut Pública

Tipus de document
:   Resolució

Descriptors 

:   * Conselleria de Sanitat Universal i Salut Pública
    * establiment hospitalari

RESOLUCIÓ de 7 de setembre de 2015, de la Direcció General d'Assistència Sanitària, per la qual es renova l'autorització sanitària per a l'extracció de progenitors hematopoètics de sang del cordó umbilical a l'Hospital de Manises. [2015/7623]  
L'Hospital de Manises va obtindre l'autorització per a efectuar l'extracció de progenitors hematopoètics de sang del cordó umbilical per mitjà de la Resolució de la Conselleria de Sanitat, de 22 de desembre de 2011.  
Vicente Gil Suay, director de l'Hospital de Manises, va presentar la sol·licitud de renovació de l'autorització per a l'extracció de progenitors hematopoètics de sang del cordó umbilical de l'Hospital de Manises, amb data 8 de juliol de 2015.  
La Direcció General d'Assistència Sanitària i el director del Programa de Trasplantaments de la Comunitat Valenciana informen favorablement sobre la renovació sol·licitada.  
  
Fonaments jurídics  
1. La Direcció General d'Assistència Sanitària de la Conselleria de Sanitat Universal i Salut Pública és competent segons estableix el Decret 103/2015, de 7 de juliol, del Consell, pel qual es preveu l'estructura orgànica bàsica de la Presidència i de les conselleries de la Generalitat, l'Orde de 26 de febrer de 2008, de la Conselleria de Sanitat, sobre autorització sanitària de centres sanitaris de la Comunitat Valenciana per a la pràctica d'activitats d'extracció i trasplantament d'òrgans, teixits i cèl·lules i el Decret 157/2014, de 3 d'octubre, del Consell, pel qual s'estableixen les autoritzacions sanitàries i s'actualitzen, es creen i s'organitzen els registres d'ordenació sanitària de la Conselleria de Sanitat.  
  
2. Es compleix el que disposa el Reial Decret Llei 9/2014, de 4 de juliol, pel qual s'estableixen les normes de qualitat i la seguretat per a la donació, l'obtenció, l'avaluació, el processament, la preservació, l'emmagatzematge i la distribució de cèl·lules i teixits humans i s'aproven les normes de coordinació i funcionament per a l'ús en humans, i el que estableix l'Ordre de 26, de febrer de 2008, de la Conselleria de Sanitat.  
  
Vistos els antecedents de fet i preceptes legals esmentats i els altres que s'apliquen, resolc:  
  
Renovar l'autorització sanitària per a l'extracció de progenitors hematopoètics de sang del cordó umbilical a l'Hospital de Manises. Aquesta autorització és vàlida per un període de quatre anys, a partir de la data d'aquesta resolució.  
  
L'autorització es pot revocar en qualsevol moment si s'alteren o s'incompleixen els requisits i les consideracions que l'han feta possible.  
  
Als efectes de l'activitat que s'autoritza, el centre està sotmés a la inspecció i al control de la Conselleria de Sanitat Universal i Salut Pública.  
Aquesta resolució es notifica a les persones interessades, amb l'advertència que no posa fi a la via administrativa i contra la qual poden interposar recurs d'alçada davant de la Secretaria Autonòmica de Salut Pública i del Sistema Sanitari Públic en el termini d'un mes comptador a partir de l'endemà de la data de notificació.  
  
València, 7 de setembre de 2015.- El director general d'Assistència Sanitària: Rafael Sotoca Covaleda.